b'\n_START_ARTICLE_\nIvan \xc5\xbdu\xc5\xbeek\n_START_SECTION_\n\xc5\xbdivljenje in delo\n_START_PARAGRAPH_\nIvan \xc5\xbdu\xc5\xbeek, brat teologa Mihaela \xc5\xbdu\xc5\xbeka, je po klasi\xc4\x8dni gimnaziji v Ljubljani (1936-1944) vstopil 1945 v noviciat jezuitov bene\xc5\xa1ke province, v letih 1947\xe2\x80\x931950 je \xc5\xa1tudiral filozofijo na pape\xc5\xa1ki filozofski fakulteti Aloisianum v mestih Gallarate in Varese v Italiji, dosegel licenciat oziroma magisterij iz filozofije. Na Gregoriani v Rimu je v letih 1952\xe2\x88\x921956 \xc5\xa1tudiral bogoslovje, bil 1955 posve\xc4\x8den in dosegel teolo\xc5\xa1ki licenciat, na pape\xc5\xa1kem vzhodnem  institutu 1958 bakalavreat, na fakulteti za cerkveno pravo Gregoriane 1960 licenciat in 1964 doktorat z disertacijo Korm\xc4\x8daja knjiga. Tu je bil do 1995 profesor, v letih 1967\xe2\x88\x921973 tudi rektor. Leta 1972 je postal glavni tajnik pape\xc5\xa1ke komisije za prenovo zakonika vzhodnih cerkva ter v tej vlogi do 1990 na \xc5\xa1tevilnih posvetih in kongresih po vseh celinah usklajeval poglede med vzhodnimi \xc5\xa1kofi in kanonisti 20 pravoslavnih cerkev. Na podlagi tega je nastal Codex Canonum Ecclesiarum Orientalium (1990), prvi tak zakonik v zgodovini, 1992 strokovno kazalo k temu ter knjiga Understanding the Eastern Code (1997). Urejal je tudi uradno glasilo pape\xc5\xa1ke komisije Nunita in bil glavni pisec \xc4\x8dlankov. Po letu 1990 je deloval v svetu za razlago cerkvenih zakonov in postal tudi svetovalec pape\xc5\xa1kih uradov s tega podro\xc4\x8dja in glavni duhovni asistent italijanske organizacije katoli\xc5\xa1kih skavtov.'